AIŠKINAMASIS RAŠTAS

Dėl Molėtų rajono savivaldybės tarybos 2015 m. balandžio 30 d. sprendimo Nr. B1-105 „Dėl Molėtų rajono savivaldybės butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisyklių patvirtinimo “ pakeitimo

**1. Parengto tarybos sprendimo projekto tikslai ir uždaviniai**

|  |
| --- |
| 2016 m. birželio 15 d. gautas Lietuvos Respublikos Vyriausybės atstovo Utenos apskrityje tarnybos teikimas Nr.10-141 ,,Dėl 2015-04-30 Molėtų rajono savivaldybės tarybos sprendimo Nr. B1-105“, kuriuo siūloma pakeisti arba panaikinti Molėtų rajono savivaldybės butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisyklių 5.1. punktą, nes jo nuostatos prieštarauja Lietuvos Respublikos aplinkos ministro 2014 m. liepos 24 d. įsakymu Nr. D1-612 patvirtintų Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės pavyzdinių taisyklių 5.1. punkto nuostatoms, kad kompleksinis planinis valdytojų veiklos patikrinimas vykdomas pagal priežiūros ir kontrolės vykdytojo sudarytą grafiką ir užduotį, tačiau ne rečiau kaip kartą per 1 ar 2 metus. 2015-04-30 Molėtų rajono savivaldybės tarybos sprendimu šis laikotarpis buvo prailgintas iki 4 metų, atsižvelgiant į specialisto, atsakingas už statinių naudojimo priežiūrą, darbo krūvį. Šiuo metu turime 115 pastatų valdytojų, kuriems turi būti atliekamas kompleksinis planinis veiklos patikrinimas.  Parengto sprendimo projekto tikslas – pakeisti Molėtų rajono savivaldybės tarybos sprendimą, kad jis atitiktų teisės aktų galiojančių normas.  **2. Šiuo metu esantis teisinis reglamentavimas**  Lietuvos Respublikos aplinkos ministro 2014 m. liepos 24 d. įsakymas Nr. D1-612 „Dėl Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės pavyzdinių taisyklių patvirtinimo“.  **3. Galimos teigiamos ir neigiamos pasekmės priėmus siūlomą tarybos sprendimo projektą**  Teigiamos pasekmės - vykdomi teisės aktai. Neigiamų pasekmių nėra.  **4. Priemonės sprendimui įgyvendinti**  Priimto sprendimo vykdymas.  **5. Lėšų poreikis ir jų šaltiniai (prireikus skaičiavimai ir išlaidų sąmatos)**  Lėšų poreikio nėra.  **6. Vykdytojai, įvykdymo terminai**  Molėtų rajono savivaldybės Statybos ir vietinio ūkio skyriaus specialistas, atsakingas už statinių naudojimo priežiūrą. |

Parengė

R. Šavelis

Statybos ir vietinio ūkio skyriaus vedėjas